डीजी शेखावत ने किया जेल का निरीक्षण, कैदियों से की बातचीत
दौसा | महानिदेशककारागार (डीजी) अजीत सिंह शेखावत ने मंगलवार दोपहर दौसा जेल का निरीक्षण किया। इस दौरान डीजी शेखावत ने अधिकारियों को सुरक्षा व्यवस्था के सिलसिले में आवश्यक दिशा निर्देश दिए। डीजी कारागार शेखावत दोपहर करीब 2 बजे दौसा जेल पहुंचे। आरंभ में पुलिस टुकड़ी ने डीजी को गार्ड ऑफ ऑनर दिया। सलामी लेने के बाद डीजी ने विभिन्न निर्माण कार्यों को देखा। इसमें विशेष रूप से जेल की ऊंची की गई मुख्य चारदीवारी उसमें लगे तारों में करंट व्यवस्था को देखा। साथ ही सीसीटीवी कैमरे लगाने के लिए जारी कार्य के बारे में जेल उपाधीक्षक वीरेंद्र कुमार और जेलर ओमप्रकाश से चर्चा की। डीजी शेखावत ने चारों बैरक में बारी-बारी से जाकर निरीक्षण किया। इसमें विशेष बात यह रही कि किसी भी बैरक में कोई संदिग्ध वस्तु नहीं मिली। डीजी शेखावत ने कैदियों से बातचीत कर उनकी समस्याएं जानी।
hin_Deva hin_Deva